মিশর ও জর্ডানে ফিলিস্তিনি শরণার্থীদের ঢুকতে দেওয়া হবে না- জর্ডানের রাজা

গাজায় ইসরায়েলের হামলায় গৃহহীন হয়ে পড়েছেন লাখ লাখ বাসিন্দা। এই চরম পরিস্থিতিতে ফিলিস্তিনি শরণার্থীদের জর্ডান ও মিশরে ঢুকতে দেওয়া হবে না বলে জানিয়েছে জর্ডানের রাজা আবদুল্লাহ।

ফিলিস্তিনি শরণার্থীদের আশ্রয় প্রদানে অসম্মতি জানিয়ে তিনি বলেছেন, তার দেশ ফিলিস্তিনি শরণার্থীদের গ্রহণ করতে প্রস্তুত নয়।

আল-জাজিরার প্রতিবেদনে এ তথ্য জানানো হয়েছে।

আজ মঙ্গলবার ( ১৭ অক্টোবর) বার্লিনে জার্মান চ্যান্সেলর ওলাফ শলৎজের সঙ্গে যৌথ সংবাদ সম্মেলনে জর্ডানের রাজা বলেন, ‘জর্ডানে ও মিশরে কোনো শরণার্থী থাকবে না।’

জর্ডান রাজা আবদুল্লাহ আরো বলেন, ‘এটি একটি রেডলাইন, কারণ আমি মনে করি যে- এটি কিছু সাধারণ সন্দেহভাজনদের দ্বারা এই ইস্যুতে কার্যত সমস্যা তৈরির চেষ্টা এবং পরিকল্পনা। গাজার মানবিক সংকট গাজার ভেতরেই সমাধান করা উচিত’, বলেন তিনি।